Image1.jpg (105.43 KiB) 3432 keer bekeken
7 AC Units.jpg (37.07 KiB) 3237 keer bekeken
California, near San Diego.jpg (333.96 KiB) 3037 keer bekeken
kerstavond op reis..jpg (358.2 KiB) 2827 keer bekeken
VanTrailer1.jpg (119.5 KiB) 2752 keer bekeken
VanTrailer2.jpg (18.66 KiB) 2752 keer bekeken
willem en dirkde gooier.JPG (45.24 KiB) 2710 keer bekeken Kultuur – Laerskool Elarduspark
Ons streef daarna om ons leerders as totale gebalanseerde mense op te voed. Daarom wil ons leerders blootstel aan ‘n verskeidenheid kultuuraktiwiteite en hulle opvoed om die kunste te waardeer en te geniet.
In ‘n kompeterende wêreld is die Bybelvasvra die een aktiwiteit wat onomwonde verklaar: “Wat julle ookal doen, doen dit van harte soos vir die Here en nie vir mense nie” – Kolossense 3:23
Dit is moontlik om ‘n sertifikaat van verdienste of ‘n diploma te ontvang vir Bybelvasvra na aanleiding van die punte wat ‘n span behaal het. Leerders wat tydens die finaal ‘n eerste plek behaal het, ontvang ook ‘n groot vlam vir die buitengewone prestasie. Leerders wat 3 jaar aan Bybelvasvra deelneem ontvang ‘n klein vlam.
Karla Roets: “Ek ruil Bybelvasvra vir niks:
Liné Swanepoel: “Bybelvasvra is my gunsteling aktiwiteit.”
Ons streef daarna om leerders van Laerskool Elarduspark toe te rus met die nodige vaardighede om suksesvol die toekoms aan te pak. Om jou man te staan en jou sê te sê, kan waarde toevoeg tot enige kind se lewe. Redenaars gee leerders reeds van ‘n vroeë ouderdom af die geleentheid om juis dít te kan doen. Leerders leer om selfstandig te dink, met selfvertroue te kan praat en verantwoordelik te wees.
Me. Eliska du Plessis dien as organiseerder en afrigter met Me. Christelle de Klerk, Chrisna de Bruin (Gr. 2 – 3); Me. Theresa Miller (Gr. 4 – 5); Me. Rochelle Oosthuizen, Me. Erika Möller (Gr. 6 – 7) en Me. Lizelle Grové (Onvoorbereide Redenaars Gr. 6 – 7) as addisionele afrigters. Ons neem ook graag deel aan die ABE Bailey Tweetalige Redenaars by Gr. 6 – 7 waar Me. Theresa Miller aan die stuur staan. Leerders kry deurgaans geleentheid om hul eie toesprake te skryf. Addisionele afrigting vind by die skool plaas vir leerders wat verder deelneem aan die ATKV en Super 12. Hierdie afrigting vind in die middae by die skool plaas.
Tydens Interne Redenaarskompetisies wat jaarliks in elke graad plaasvind, kry leerders die geleentheid om deel te neem. Leerders wat tydens hierdie kompetisies goed presteer word die geleentheid gegun om aan siftingsrondtes deel te neem waar moontlike kandidate vir die Super 12 sowel as die ATKV-redenaarskompetisies gekies word. Verder deur die jaar kry leerders ook die geleentheid om aan ander kompetisies soos die Oppi Tong Af Redenaars, Eisteddfod, Pretoria Kunstefees asook die Centurion Kunstefees deel te neem. Daar is dus baie geleentheid vir die leerders om te groei
Addisionele fooie word betaal indien u kind aan ‘n fees buite skoolverband wil deelneem. Fooie vir die onderskeie feeste verskil en leerders ontvang vroegtydig inligting rakende die spesifieke fees. Name van bekwame persone wat gebruik kan word vir die skryf van toesprake kan verskaf word indien dit verlang word.
Leerders ontvang die nodige erkenning vir deelname aan Interne Redenaars, ander redenaarskompetisies en kunstefeeste. Daar word ook jaarliks ‘n “Redenaar van die jaar” aangewys in Gr. 1-3; Gr. 4-5 asook Gr. 6-7.
Laerskool Elarduspark het oor die jare puik prestasies opgelewer. Thuli Manunga was die eerste swart leerling wat die Nasionale ATKV-redenaars gewen het. Meer onlangse prestasies was die skool se silwer en goue medaljes by die jaarlikse Super 12 Redenaars. Die skool eindig algeheel onder die top 3 skole vir die laaste 5 agtereenvolgende jare by die Super 12. Ons het ook vir die laaste 4 agtereenvolgende jare ‘n leerder wat deurdring na die landsfinaal van die ATKV en boonop onder die Top 10 eindig. Ons lewer ook nasionale wenners by die Oppi Tong Af Redenaars op.
Wernich Berkhuizen: “Redenaars help my om my man te staan”.
Gespesialiseerde Teorie tot en met graad 8, sowel as algemene gehooropleiding word ook aangebied. Die Sentrum bied ook Musiek as Skoolvak aan vanaf graad 8-12, volgens die CAPS sillabus. Ons bied ook ‘n oorbruggingskursus aan vir leerders wat musiek op Universiteit wil gaan studeer, maar wat nie daarvoor kwalifiseer nie, omdat hulle nie musiek as vak op Skool geneem het nie. Ons gaan ook hierdie jaar begin met musiekwaarderingsgroepe waarin ons saam gaan luister en gesels oor ‘n komponiste, ligte musiek en jazz.
Administratiewe Beamptes Ronel Blom & Robin Dixon-Paver
Teorie onderwyseres Marna Viljoen, Lynni du Toit & Adrie van der Dussen
Klavieronderwyseresse Corrie Kleynhans, Nadia Cowley & Robin Dixon-Paver
Klawerbordonderwyseres Corrie Kleynhans
Vioolonderwyseresse Lize-Marie Pretorius & Lize Schaap
Blok- en Dwarsfluitonderwyseres Hannalie Claassen
Sangonderwyseresse Lucia Poggenpoel & Lynni du Toit
Tjello Onderwyseres Natalie Bentley
Kitaaronderwysers Rohan Lourens, Marietjie Steenkamp & Robin Dixon-Paver
Ukulele Onderwysers Rohan Lourens & Robin Dixon-Paver
Dromstelonderwyser Pieter Botha
Gehooropleiding Lynni du Toit & Adrie van der Dussen
Ten minste 38 lesse per jaar word gegee. Lesse geskied na skool in die musieklokale onder die paviljoen op die skoolterrein. Onderwysers is nie aanspreeklik vir ekstra lesse indien leerders nie lesse bywoon nie.
Lesse is vooruitbetaalbaar voor of op die 7de van elke kalendermaand. Die beleid van geen geld, geen lesse, sal streng toegepas word. Die hele jaar se fooie is in 11 maande ingedeel en is betaalbaar vanaf begin Januarie tot begin November. Fooie kan maandeliks of kwartaalliks betaal word. Dit sal waardeer word indien u liefs die rekening d.m.v. Internet of kontant kan vereffen.
Leerders kan opsioneel deelneem aan eksterne Eisteddfods, Kunstefeeste en Eksamens. Optredes word ook gereël by Kerke, Tehuise en Skoolgeleenthede. Ons sluit die jaar af met ‘n groot Jaareindkonsert waartydens al die musiekleerlinge deelneem. Leerders word twee maal per jaar intern geassesseer in sowel Prakties as Teorie. Hierdie assessering word deur die betrokke onderwysers gedoen, wat ‘n vorderingsverslag vir elke leerling invul.
Musieksentrum Inligtingstuk en Fooie Musieksentrum Information and Fees
Mev. Mariza Claassen is die nuwe eienaar van die Elardu-Steorra Dramaskool. Die Elardu-Steorra Dramaskool is deur Mev. Louise Lachenicht gestig in 1996. Die Elardu-Steorra Dramaskool is op 8 November 2019 by die Dramaskool se jaarlikse dramakonsert oorhandig. Die onderrig van die Dramaskool word op die grondslag van ’n kreatiewe benadering gebou. Die opvoedkundige waarde word hoog aangeslaan. Genot bly van deurslaggewende belang. Die onderrig is toegespits op die ontwikkeling van die lewensvaardighede van die leerder. Die Elardu-Steorra Dramaskool neem deel aan Kunswedstryde en -feeste en hou ‘n jaarlikse dramakonsert.
“Drama leer selfvertroue, selfdissipline en hoe om flink op jou voete te dink. Hierdie vaardighede sal jou kind in vandag se uitdagende samelewing help.” – Mev Mariza Claassen
Elardu-Steorra Dramaskool glo in die ontwikkeling van die leerder se:
Leerders verwerf kultuur kleure (sien kultuur Meriete-Beleid onder aflaaibare dokumente vir meer inligting)
Wissel van onderrig-opsie
Indien u enige navrae het oor inskrywings kan u ‘n e-pos stuur na Mariza Claassen by elardusteorra@gmail.com
Om ‘n koor op die been te bring waarop ons skool opreg trots kan wees en wil graag saam met al die ander leerders streef na ons missie: “Streef na perfekte visie”
Ouerkomitee: Me. Liana Janse van Rensburg
Daar word beoog om aan die einde van elke jaar na die Gr. 1 en Gr. 2 leerders en die begin van ‘n jaar na elke nuwe Gr. 1 leerder se stemmetjies te luister. Leerders met suiwer stemme en ‘n goeie musikale oor word dan gekies.
Verskeie kunswedstryde en koorfeeste
Dogters: Koningsblou rok, dik swart “tights” en swart skoolskoene. Geel haarlinte en blou haarknippies word ook verskaf. Dogters met lang hare se hare word in ‘n hoë ponie bo-op kop vas gebind. Slegs blou haarknippies word toegelaat.
Meriete toekennings word gemaak op grond van deelname, prestasie tydens Super 12 asook aantal jare bywoning. Wanneer ‘n Cum Laude toekenning tydens Super 12- kompetisie verwerf is, ontvang koorlede kleure. Eerste jaar geel balkie, tweede jaar silwer balkie, derde jaar goue balkie. Die vorige jaar se balkie word vervang met die nuwe toekenning.
In 2011 was ons Junior Koor die enigste koor wat deel was van ‘n Gospel produksie “Gospel in Afrikaans” in die Springsteater saam met die Gospelsangers: Willie Joubert, Natasha Joubert, Nedine Blom, Andries Hendrik Potgieter, Ronell Erasmus en Benice Borman en was ons ook deel van die program “Kruiskyk” wat op TV uitgesaai is. In 2014 is die koor gekies om op te tree tydens die AGS Kerk se Seremoniële opening in Boksburg wat deur pastore van regoor Afrika bygewoon is. Die optrede was dan ook uitgesaai op die program “Kruiskyk” op televisie.
Lardies aan die woord
“Die koor is vir my baie lekker, want ek sing lekker. Ons leer baie lekker liedjies. Ons sing elke jaar saam met ‘n kunstenaar.
Je-Miné de la Rey
“Om in Elarduspark se Junior koor te sing is baie pret! Behalwe dat ons goed doen en trofees wen, gee Juffrou Hanneline altyd vir ons drukkies en koekies. Koor is die beste!”
“Ek geniet koor want ons het oulike juffrouens, en ek geniet die maatjies in die koor en al die lekker liedjies wat ons sing.”
Die doel van koorsang is nie net om kinders holisties te ontwikkel nie, maar ook om kulturele grense oor te steek en ‘n bewusmaking by elke leerder te kweek dat musiek ‘n universele taal is. Koorlede is gretig om musiek van ander kulture en lande te sing.
Ons kweek ‘n liefde vir koorsang sodat hul in die Hoërskool en op Tersiëre vlak steeds ‘n waardering daarvoor het. Dit is een van die min aktiwiteite waar hul tot op so hoë vlak steeds kan deelneem.
Om hierdie uiteindelik reg te kry,is die enigste beloning wat ons vir koorlede kan gee wat hard oefen, gereelde optredes. Ons verteenwoordig ons mooi blou skool by koorfeeste, kunswedstryde, Super 12-koorkompetisie en op nasionale vlak by die jaarlikse ATKV- Applous koorkompetisie.Ons is ook lief daarvoor om impromptu musiekaande saam met ons mede Lardies en personeel te geniet!
Koorleier: Me. Elize Eloff
Begeleidster: Me. Betsie Schaap
Koördineerders: Me. Lizel Smit
Die Senior Koor bestaan uit Gr. 4-7 leerders.
Oudisies vind plaas gedurende die laaste week van die derde kwartaal.
Die koorjaar strek vanaf Oktober – September
Oefening vind plaas op Maandae (14:00-15:00) en Woensdae (17:00-18:00)
Addisionele oefentye voor belangrike kompetisies word vroegtydig deurgegee.
Gedurende die eerste kwartaal vind die koorkamp plaas en kostes word jaarliks deurgegee. Jaareind-afsluitingsfunksie – kostes word jaarliks deurgegee.
Kunswedstryde of soortgelyke kompetisies
Optredes saam met kunstenaars
Die koordrag bestaan uit ‘n koorbaadjie en swart langbroek
Swart skoolskoene met swart kouse.
Hare in hoë ponie – strikkies word voorsien
Hare kort en netjies gekam.
Informele Koordrag vir dogters en seuns:
Donker blou lang denim met netjiese wit seiltekkies en seuns veeldoelige hempie (beskikbaar by uitrusters en Lardie Klerewinkel)
Indien koud: Skool Blou Fleectop
Aangesien koor ‘n jaaraktiwiteit is, sal meriete toekennings gemaak word op grond van deelname, prestasie tydens Super 12 en ander kompetisies asook aantal jare bywoning. Eerste jaar geel balkie, tweede jaar silwer balkie, derde jaar goue balkie. Die vorige jaar se balkie word vervang met die nuwe toekenning.
6 agtereenvolgende jare Cum Laude toekenning ontvang by Super 12-Koorkompetisie.
4 jaar Goue toekennings ontvang by ATKV-APPLOUS se streekfeeste
2 jaar deurgedring na die Nasionale Finaal van ATKV-APPLOUS en derde landswyd geeïndig.
Verskeie trofeës ontvang by Afrikaanse Kunsvereniging, Pretoria Eisteddfod en Centurion Kunstefees as algehele Seniorkoor wenner.
Die koor is baie lekker. Ons kamp elke jaar, waar ons nuwe liedjies leer en het ook baie pret. Ons oefen baie hard en geniet dit veral om op te tree en die mense klap hande vir ons. Ons gebruik ons talent om mense mee te vermaak en is trots om ons skool se beeld met koorsang uit te bou!
David van Lill sê die volgende: “Baie van ons algemene kennis sluip half ongemerk in ons breine in, maar ‘n groot deel daarvan word met die verloop van tyd aangeleer. Daar is nie ‘n eenvoudige, vinnige resep nie. Dit is ‘n voortdurende proses. Algemene Kennis is iets wat aangeleer kan word en dat dit ‘n proses is wat lewenslank moet aangaan. Nuuskierigheid is deel van elke mens se samestelling, maar dit kan beslis gestimuleer word.” Ons wil graag die leerders prikkel om hulself te verryk en dit te geniet.
Na gelang van die leerders se akademiese prestasies, word uitnodigings gerig aan leerders vanaf Gr. 4 tot Gr. 7. ENIGE leerders wat ‘n gesonde belangstelling in die wêreld rondom hulle het, is baie welkom.
Die oefening is gewoonlik Maandae of Dinsdae of Woensdae of Donderdae. Elke jaar se tye verskil egter na gelang van die behoeftes van die Algemene Kennis-groep. Om suksesvol te wees, moet Algemene Kennis deurlopend opgeskerp word. Die leerder se toewyding is baie noodsaaklik om ‘n goeie span te bou. Hy/sy sal op hoogte van huidige nuus, ens. moet bly. Die oefensessies is egter ook daar om tot hulp te wees. Vraestelle word deurgewerk en inligting word onder andere uitgeruil. Inligtingstukke word aan leerders verskaf.
Rietvallei Voortrekkers is daartoe verbind om die lidmaatskap jaargelde bekostigbaar te hou. Vir die rede het ons vir 2018 sowel as 2019 geen verhoging op ons jaarlikse ledegeld nie.
2020 Lidmaatskap Koste as volg:
Voortrekkervriend: Geen Koste
Kontakbesonderhede vir die Rietvallei Voortrekker Kommando
Tel: 012 345 1710
Faks: 086 650 0806
Posadres: Posbus 2021
Arno Jacobs: 083 254 4561
Adjunk Kommandoleier Admin
Monica Jacobs: 083 450 2523